CELEX: 32007R1398
Language: hr
Date: 2007-11-28 00:00:00
Title: Uredba Komisije (EZ) br. 1398/2007 od 28. studenoga 2007. o izmjeni priloga II., III. B i VI. Uredbi Vijeća (EZ) br. 517/94 o zajedničkim pravilima za uvoz tekstilnih proizvoda iz određenih trećih zemalja koji nisu obuhvaćeni bilateralnim sporazumima, protokolima ili drugim dogovorima, ili drugim posebnim uvoznim pravilima Zajednice

11/Sv. 81
            
            
               HR
            
            
               Službeni list Europske unije
            
            
               155
            
         32007R1398
   
               L 311/5
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 1398/2007
   od 28. studenoga 2007.
   o izmjeni priloga II., III. B i VI. Uredbi Vijeća (EZ) br. 517/94 o zajedničkim pravilima za uvoz tekstilnih proizvoda iz određenih trećih zemalja koji nisu obuhvaćeni bilateralnim sporazumima, protokolima ili drugim dogovorima, ili drugim posebnim uvoznim pravilima Zajednice
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 517/94 od 7. ožujka 1994. o zajedničkim pravilima za uvoz tekstilnih proizvoda iz određenih trećih zemalja koji nisu obuhvaćeni bilateralnim sporazumima, protokolima ili drugim dogovorima, ili drugim posebnim uvoznim pravilima Zajednice (1), a posebno njezin članak 28.,
   budući da:
   
               (1)
            
            
               Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Crne Gore, s druge strane, potpisan je 15. listopada 2007. Privremeni sporazum o trgovini i trgovinskim pitanjima stupa na snagu 1. siječnja 2008. Privremeni sporazum će omogućiti da se trgovinske odredbe Sporazuma o stabilizaciji i pridruživanju primjenjuju privremeno ovisno o ratifikaciji. Stoga bi Republiku Crnu Goru trebalo ukloniti iz područja primjene Uredbe (EZ) br. 517/94 od dana provedbe Privremenog sporazuma.
            
         
               (2)
            
            
               Nakon uklanjanja svih komponenata bivše Jugoslavije iz područja primjene Uredbe (EZ) br. 517/94, Kosovo kako je definirano Rezolucijom VIjeća sigurnosti Ujedinjenih naroda 1244, od 10. lipnja 1999. (2) jedino je državno područje u regiji koje podliježe tekstilnim kvotama. Stoga, I s obzirom na nepostojanje tekstilne industrije, smatra se primjerenim da se Kosovo također izuzme iz područja primjene Uredbe (EZ) br. 517/94 da se izbjegne diskriminacija ovog državnog područja.
            
         
               (3)
            
            
               Stoga treba Uredbu (EZ) br. 517/94 na odgovarajući način izmijeniti.
            
         
               (4)
            
            
               Mjere predviđene ovom uredbom u skladu su s mišljenjem Odbora za tekstil, osnovanog člankom 25. Uredbe (EZ) br. 517/94,
            
         DONIJELA JE OVU UREDBU:
   Članak 1.
   Prilozi II., III. B i VI. Uredbi (EZ) br. 517/94 zamjenjuju se u skladu s Prilogom ovoj Uredbi.
   Članak 2.
   Ova Uredba stupa na snagu sedmi dan od dana objave u Službenom listu Europske unije.
   
   Primjenjuje od 1. iječnja 2008.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. studenoga 2007.
      
         
            Za Komisiju
         
         Peter MANDELSON
         
            Član Komisije
         
      
   
   
      (1)  SL L 67, 10.3.1994., str. 1., Uredba kako je zadnje izmijenjena Uredbom (EZ) br. 1791/2006 (SL L 363, 20.12.2006., str. 1.).
   
      (2)  Sva upućivanja na Kosovo u ovoj Odredbi treba razumjeti kao Kosovo u skladu sa UNSCR 1244.
   
      PRILOG
      Prilozi II., III. B i VI. Uredbi (EZ) br. 517/94 mijenjaju se kako slijedi:
      
                  1.
               
               
                  Prilog II. zamjenjuje se sljedećim:
                  
                     „PRILOG II.
                     
                        Popis zemalja iz članka 2.
                     
                     Sjeverna Koreja”
                  
               
            
                  2.
               
               
                  Prilog III. B zamjenjuje se sljedećim:
                  
                     „PRILOG III. B
                     
                        Godišnja količinska ograničenja Zajednice iz članka 2. stavka 1., četvrte alineje”
                     
                  
               
            
                  3.
               
               
                  Prilog VI. zamjenjuje se sljedećim:
                  
                     „PRILOG VI.
                     
                        Promet vanjske proizvodnje
                     
                     
                        Godišnja ograničenja Zajednice iz članka 4.”